[image: Coat of arms of Romania.svg][image: Icon

Description automatically generated]                           COMUNA SADU – JUDEŢUL SIBIU
                                                    PRIMĂRIA  COMUNEI  SADU
	              Comuna Sadu, Str. Inocențiu Micu Klein, Nr. 36, Județul Sibiu           
                               Tel.  0269-568119, Fax. 0269-568027
                    CUI 4241222
                            www.sadu.ro -- contact@sadu.ro

Nr. inreg. 12126/19.10.2023
                 APROB:
									                 PRIMAR
              Valentin-Dumitru-Ioan IVAN

Raport
privind mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze aprobarea modificării tarifului pentru activitatea de operare a staţiilor sortare şi compostare, a operatorului SC SOMA SRL, urmare a eliminării cheltuielilor cu depozitarea și contribuția pentru economia circulară

Prezentarea situației:
	Prin adresa nr.1152/12.10.2023 ADI ECO Sibiu a solicitat operatorului SOMA SRL, ca până la data de 01 noiembrie 2023 să depună fișele de fundamentare aferente tarifelor pentru activitatea de sortare a deșeurilor reciclabile aferente Contractului de delegare nr. 2037/29.12.2020, care să fie fundamentate prin luarea în considerare doar a contravalorii cheltuielilor aferente activității prestate, calculată pe baza tarifului aprobat, prin eliminirea tarifului operatorului depozitului de deșeuri și a cheltuielilor cu contribuția pentru economia circulară, potrivit prevederilor din Ordinul nr. 640/2022, coroborate cu dispozițiile art.28 indice 10 alin (5) și alin (6) din Legea 101/2006 privind salubrizarea localităților, republicată.
În acest sens, la data de 17.10.2023, prin adresa nr.3742/17.10.2023, operatorul SC SOMA SRL a depus fișele de fundamentare și Memoriile tehnico-economice justificative la acestea, modificate în sensul eliminării din totalul cheltuielilor de exploatare a contravalorii depozitării și contribuția la economia circulară, rezultând următoarele tarife:
	[bookmark: _Hlk134606894]Activitate de salubrizare
	Total cheltuieli de exploatare (lei) 

	Total cheltuieli de exploatare fără depozitare și CEC (lei) inclusiv profit
	Cantitate (to)
	Tarif fără cheltuieli cu depozitare și CEC (lei/to) fără TVA

	[bookmark: _Hlk134606913]Sortare deșeuri reciclabile
	6.496.380,12
	6.109.409,97
	   9.105,18
	704,53

	Compostare deșeuri biodegradabile
	 3.179.310,75
	2.875.546,95
	
8.508,79
	
337,95




Important de menţionat este faptul că din tariful anterior nu este scăzut efectiv tariful de depozitare şi Contribuţia cu Economia Circulară. Aceste cheltuieli au fost limitate în tariful anterior în limita cantităţilor propuse a se depozita, conform Indicatorului de Performanţă. Restul cantităţilor depozitate peste limita Indicatorului de Performanţă, era cheltuiala exclusivă a operatorului, considerată a fi penalitate, fără dreptul acestuia de a o solicita în tarif. Astfel, la totalul cheltuielilor de exploatare se adaugă profitul în cuantum de 5%, respectiv de 305.470,50 lei pentru sortare deșeuri reciclabile și 136.930,81 lei pentru compostare deșeuri biodegradabile, rezultând tarifele propuse.

[bookmark: _Hlk134533744]În acest sens, prin eliminarea cheltuielilor cu depozitarea și contribuția pentru economia circulară din tariful anterior rezultă următoarele tarife:
 -tariful pentru activitatea de sortare a deşeurilor reciclabile propus spre aprobare este de 704,53 lei/tonă fără TVA, 
-tariful pentru activitatea de compostare a deşeurilor biodegradabile propus spre aprobare este de 337,95 lei/tonă fără TVA. 

Operatorul depozitului va factura astfel, către unitățile administrativ-teritoriale, contravaloarea activității de depozitare și contravaloarea contribuției pentru economia circulară, calculată la cantitatea totală de deșeuri acceptată la depozitare, conform prevederilor art. 40 alin. (2) din Ordinul ANRSC nr. 640/2022 coroborate cu dispozițiile art. 47 alin. (5) și (6) din Legea nr. 101/2006 privind salubrizarea localităților, republicată.
[bookmark: _Hlk147919203][bookmark: _Hlk147916450]Conform art. V alin. (1) din Ordonanţa de urgenţă a Guvernului nr. 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006, modificată prin Ordonanța de urgență a Guvernului nr. 30/2023, autorităţile administraţiei publice locale/ Asociaţiile de dezvoltare intercomunitară, după caz, care au aprobat includerea în tarifele activităţilor de salubrizare desfăşurate de operatori pe fluxul deşeurilor municipale a cheltuielilor cu contribuţia pentru economia circulară şi/sau, după caz, includerea unor cheltuieli aferente altor activităţi de salubrizare au obligaţia, să recalculeze şi să aprobe noile tarife aferente fiecărei activităţi de salubrizare în parte, prin luarea în considerare numai a cheltuielilor aferente activităţii respective, fără includerea cheltuielilor cu contribuţia pentru economia circulară şi a cheltuielilor cu alte activităţi desfăşurate de operatori pe fluxul deşeurilor municipale, în vederea conformării cu prevederile art. I pct. 1 şi art. II pct. 30, referitor la prevederile art. 28^6 alin. (2).
[bookmark: _Hlk147914318]Solicitarea ADI ECO Sibiu vine și în contextul în care conform aceleași Ordonanţa de urgenţă a Guvernului nr. 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006 modificată prin Ordonanța de urgență a Guvernului nr. 30/2023, se prevede la art. V. alin. (2) faptul că “Până la data de 31 decembrie 2023, autorităţile administraţiei publice locale ale unităţilor/subdiviziunilor administrativ-teritoriale sau, după caz, asociaţiile de dezvoltare intercomunitară, pe baza mandatului special primit de la unităţile/subdiviziunile administrativ-teritoriale membre, au obligaţia ca pentru activităţile de sortare, tratare şi/sau depozitare, prin eliminare, a deşeurilor municipale prestate de operatori numai pe baza autorizaţiei de mediu să atribuie contractele de delegare a gestiunii activităţii/activităţilor respective, în vederea conformării cu prevederile art. II pct. 16 şi pct. 33, referitor la prevederile art. 14^4 şi art. 32^1.” La momentul actual, ADI ECO se află în procedura de evaluare a documentației depuse de către ofertantul TRACON SRL pentru delegarea prin concesiune a gestiunii activității de depozitare a deșeurilor reziduale din Județul Sibiu.

Prin urmare, la data de 17.10.2023, prin adresa 3.742/2023 S.C. SOMA S.R.L. a depus fișa de fundamentare a tarifului de sortare şi compostare, aferente contractului nr. 2037/29.12.2020, potrivit prevederilor art. 40 alin. (2) din Ordinul 640/2022, coroborate cu dispozițiile art. 47 alin. (5) din Legea 101/2006 privind salubrizarea localităților, republicată.
Fata de cele anterior mentionate operatorul SC SOMA SRL, a scăzut din totalul cheltuielilor de exploatare, cheltuielile cu depozitarea și CEC-ul, reducându-se în consecință și profitul. 
Prin urmare, operatorul S.C. SOMA S.R.L., a modificat tarifele aferente activității de sortare şi compostare raportat la art. 36 alin. (1) lit. c) și potrivit formulei prevăzute la art. 37 alin. (1)  din Ordinul ANRSC nr. 640/2022, rezultând astfel:
-tariful pentru activitatea de sortare deşeuri reciclabile de la tariful actual de 749,16 lei/tonă fără TVA la tariful de 704,53 lei/tonă fără TVA, prin eliminarea cheltuielilor cu depozitarea şi CEC -ul din totalul cheltuielilor de exploatare
-tariful pentru activitatea de compostare deşeuri biodegradabile de la tariful actual de 373,65 lei/tonă fără TVA la tariful de 337,95 lei/tonă fără TVA, prin eliminarea cheltuielilor cu depozitarea şi CEC -ul din totalul cheltuielilor de exploatare
 

	Totodată art. 10 alin. (10) din “Contractul de delegare prin concesiune a gestiunii activității de operare a Staţiei de Sortare şi Staţia de Compostare Şura Mică şi a Staţiei de Sortare Cisnădie” nr.2037/29.12.2020 prevede că : ”în situaţia intervenţiei de modificări legislative în ceea ce priveşte metodologia şi/sau formulele de calcul referitoare la ajustarea/modificarea tarifelor, se va avea în vedere legislaţia aplicabilă la data formulării solicitării de ajustare/modificare și respectarea încadrării în Planul anual de evoluție al tarifelor”.
	În temeiul art. 89 alin. (1) și alin. (2), art. 129 alin. (1), alin. (2)  lit. d), alin. (7) lit. n), art. 132, art. 139 și art. 140 din OUG nr. 57/2019, privind Codul Administrativ, cu modificările și completările ulterioare, propun initierea unui proiect de hotărâre având ca obiect mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze aprobarea modificării tarifului pentru activitatea de operare a staţiilor sortare şi compostare, a operatorului SC SOMA SRL, urmare a eliminării cheltuielilor cu depozitarea și contribuția pentru economia circulară.

SECRETAR GENERAL,
Delia-Paraschiva SĂVOIU

